# Reto opción A

# Seguimos os pasos

## Primeiro paso: nace o noso medio de comunicación

Unha vez tedes decidido o nome, logo ou lema do voso medio de comunicación, é hora de poñerse mans á obra. Comezamos!

## Segundo paso: preparar a cartolina

Deberedes dividir unha cartolina en 3 ocos:

Cada un corresponderá ao espazo que lle dedicaredes aos minirretos que realizastes ao longo do REA.

## Terceiro paso: elaboración dunha noticia (minirreto 1)

No minirreto 1 traballastes a elaboración dunha noticia. É hora de incluíla no noso medio de comunicación. Esta será a versión final. Con todo o que aprendestes, podedes modificala para que non quede ningún aspecto esquecido.

## Cuarto paso: guión do noso programa de radio (minirreto 2)

Neste apartado deberedes incluír o guión que empregastes para o voso programa de radio.

Ademais do texto, indicade claramente as partes que interveñen: quen fala (locutores/as, presentadores/as, comentaristas, entrevistados/as etc) e que outros postos se desempeñaron (técnicos/as de son, intermediarios etc).

Non esquezades mencionar outros detalles importantes como a música de fondo, as pausas e calquera outro efecto ou indicación que seguistes. Deste xeito, poderemos entender mellor como se organiza un programa de radio!

## Quinto paso: guión do debate (minirreto 3)

Neste último apartado deberedes incluír o guión completo do debate que realizastes.

O primeiro será escribir o tema que se debateu.

Posteriormente é fundamental que detalledes os argumentos que se trataron, especificando os que foron a favor e os que foron en contra da postura defendida por cada grupo. Xunta cada argumento, non esquezades incluír unha xustificación clara e concisa que explique por que se empregou ese argumento.

Finalmente, engadide un breve espazo onde expliquedes as técnicas para realizar un bo debate (por exemplo, escoitar activamente, respectar quendas etc.).

## Paso final: publicación

Deberemos expoñer estes traballos nos corredores ou en lugares visibles na nosa escola. Non debemos esquecer que o obxectivo máximo dun medio de comunicación é proporcionar información ao maior número de persoas posibles, por tanto, toda estratexia para que os traballos sexan vistos será boa! (exposición diante doutras clases, repartir panfletos anunciando o lugar onde se poden visitar etc).

## Lectura facilitada

Primeiro paso: nace o meu medio

Xa decidín o nome, o logo e o lema do meu medio.

Agora teño que poñerme a traballar.

Segundo paso: preparo a cartolina

Debo dividir unha cartolina en tres ocos.

Cada oco será para un minirreto.

Terceiro paso: a miña noticia (minirreto 1)

Agora, incluirei a miña noticia do minirreto 1.

Será a versión final, mellorada con todo o que aprendín.

Cuarto paso: guión da radio (minirreto 2)

Poñerei o guión do meu programa de radio.

Explicarei quen fala e quen fai cada papel (técnicos e técnicas, por exemplo).

Non esquecerei detalles como a música ou as pausas.

Quinto paso: guión do debate (minirreto 3)

Neste último oco, incluirei o guión do meu debate.

Primeiro, direi o tema do debate.

Logo, os argumentos a favor e en contra, e por que os usei.

Tamén engadirei como facer un bo debate (escoitar, respectar quendas).

Paso final: publicación

Expoñerei os meus traballos na escola.

Quero que a miña información chegue a moita xente.

## Audio

audio/mpeg

## Apoio visual

## Imos comprobar...

Comprobade se están incluídos todos os elementos necesarios para acadar o reto final utilizando a lista de cotexo que se presenta a continuación.

Tamén podedes descargar o documento en formato editable aquí.

Páxina 26 de 33

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)